ZMLUVA O ZDRUŽENEJ DODÁVKE ELEKTRINY, DISTRIBÚCII ELEKTRINY A PREVZATÍ ZODPOVEDNOSTI ZA ODCHÝLKU
uzavretá v zmysle ustanovení vyhlášky Úradu pre reguláciu sieťových odvetví č. 24/2013     Z. z., ktorou sa ustanovujú pravidlá pre fungovanie vnútorného trhu s elektrinou a pravidlá pre fungovanie vnútorného trhu s plynom v znení neskorších predpisov, a v spojení s § 269 ods. 2 zákona č. 513/1991 Zb. Obchodný zákonník v znení neskorších predpisov 
(ďalej len „Zmluva“) 
medzi zmluvnými stranami:

Odberateľom:   	       
Názov:			       Vysoká škola múzických umení v Bratislave
Sídlo:                            	Ventúrska 3, 813 01 Bratislava
Štatutárny orgán:  	prof. PhDr. Martin Šmatlák, rektor Vysokej školy  múzických umení v Bratislave
IČO: 	00397431
IČ pre DPH:               	       SK2020845200
DIČ:	2020845200
Bankové spojenie: 	Štátna pokladnica Bratislava
Číslo účtu (IBAN): 	SK93 8180 0000 0070 0024 1930
[bookmark: _Hlk94721565]SWIFT/BIC: 	SPSRSKBAXXX
(ďalej len „Odberateľ“)
a
Dodávateľom: 
Obchodné meno:
Sídlo:	                                                                          
Štatutárny orgán:                                                                        
IČO:	
DIČ:	
IČ DPH:	
Právna forma:	
Zapísaná v obchodnom registri:	
Kontakt pre individuálnu obsluhu:	
Bankové spojenie:	
Číslo účtu:	
IBAN:	
Tel. č.:	 	
E-mail:	
Webová adresa zákazníckeho
portálu:	
(ďalej len „Dodávateľ“) 
(ďalej Dodávateľ a Odberateľ spolu aj ako „zmluvné strany“ alebo Dodávateľ a Odberateľ jednotlivo aj ako „zmluvná strana“) 
takto:

	  Článok 1
            Úvodné ustanovenia

1.1 [bookmark: _Hlk94952858]Odberateľ v rámci plnenia svojich úloh obstaráva predmet zákazky postupom stanoveným zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zák. č. 343/2015 Z. z.“). 

1.2 Túto Zmluvu uzatvára Odberateľ ako verejný obstarávateľ s Dodávateľom ako úspešným uchádzačom zákazky, pod názvom „Dodávka elektrickej energie pre VŠMU na obdobie 01.01.2024 - 31.12.2025“, vyhlásenej Odberateľom v zriadenom dynamickom nákupnom systéme s názvom „DNS na dodávky elektriny a zemného plynu“ vyhláseného oznámením o vyhlásení verejného obstarávania uverejnenom v  Úradnom vestníku Európskej únie pod číslom 2022/S 022-054150 dňa 01.02.2022.

1.3 Odberateľ vyhlasuje, že je vlastníkom v Zmluve uvedených odberných zariadení pripojených k distribučnej sústave alebo má odberné zariadenia v nájme na základe platnej nájomnej zmluvy. Odberateľ vyhlasuje, že má vo svojom mene uzatvorenú zmluvu o pripojení odberného zariadenia k distribučnej sústave s miestne príslušným prevádzkovateľom distribučnej sústavy.

1.4 Dodávateľ potvrdzuje, že:
a) má na dobu, na ktorú sa Zmluva uzatvára, právoplatné oprávnenie na podnikanie v energetike (elektrina) v rozsahu predmetu zákazky v zmysle zákona č. 251/2012 Z. z. o energetike a o zmene a doplnení niektorých zákonov v znení neskorších predpisov (ďalej len „zákon o energetike“),
b) podniká na základe licencie na predaj elektriny č. ____________ vydanej Úradom pre reguláciu sieťových odvetví (ďalej len „ÚRSO“).

           Článok 2
Predmet Zmluvy
 
2.1 Predmetom Zmluvy je úprava práv a povinností zmluvných strán pri dodávaní elektriny zo strany Dodávateľa Odberateľovi vymedzenej množstvom a časovým priebehom výkonu pri prevzatí zodpovednosti za odchýlku a pri zabezpečení distribúcie elektriny do Zmluvou vymedzených odberných miest  (ďalej len „OM“) vrátane súvisiacich služieb spojených s dodávkou elektriny.
 
2.2 Dodávateľ sa zaväzuje po dobu platnosti tejto Zmluvy: 
a) dodávať elektrinu do OM Odberateľa, pripojených do siete prevádzkovateľa distribučnej sústavy (ďalej len „PDS“), špecifikovaných v prílohe č. 1 Zmluvy za podmienok dohodnutých v Zmluve, 
b) v prípade záujmu Odberateľa dodávať Odberateľovi elektrinu do OM Odberateľa, pripojených do siete PDS a neuvedených v prílohe č. 1 tejto Zmluvy (doplnených OM), od vzájomne dohodnutého dňa ich doplnenia do dohodnutého dňa skončenia dodávky elektriny, 
c) prevziať zodpovednosť za odchýlku Odberateľa voči zúčtovateľovi odchýlky pre OM podľa tejto Zmluvy odo dňa vzniku povinnosti dodávať Odberateľovi elektrinu pre dané OM až do dohodnutého dňa skončenia dodávky elektriny, 
d) zabezpečiť pre Odberateľa distribúciu elektriny a ostatné služby (administrácia zmien veľkosti a typu rezervovanej kapacity (ďalej len „RK“), sadzby spojené s dodávkou elektriny (ďalej len „distribučné služby“) od príslušného PDS, 
e) garantovať kontinuitu dodávky elektrickej energie po celú dobu plnenia Zmluvy o združenej dodávke elektriny, ako aj pri zmene dodávateľa elektriny, okrem vyššej moci, plánovaných odstávok a vzniknutých porúch,  
f) zabezpečiť pre Objednávateľa energetického manažéra (osobného zástupcu Dodávateľa), s ktorým bude Objednávateľ konzultovať otázky týkajúce sa dodávok elektriny; táto služba bude zahrnutá v celkovej cene za predmet zákazky a nebude spoplatnená osobitne; kontaktné údaje oprávnenej osoby Dodávateľa podľa prvej vety (meno, priezvisko, telefónne číslo, email): ..........................................................................................................................................................................................................................................................,
g) spĺňať ďalšie požiadavky Odberateľa určené v tejto Zmluve a jej prílohe.
h) vypracovať a predložiť Odberateľovi Splátkový kalendár zálohových platieb pre obe OM s mesačným odpočtom (priebehovým meraním) a zaslať ho elektronicky na adresu: faktury@vsmu.sk do 10 dní pred začiatkom zmluvného odberu, resp. pred začiatkom kalendárneho roka.
OM s mesačným odpočtom (priebehovým meraním): 
· OM - EIC 24ZZS80759500008 na adrese Zochova 1 , 811 03 Bratislava a 
· OM - EIC 24ZZS6121432000N na adrese Ventúrska 3,811 01 Bratislava.
i) v prípade OM s ročným odpočtom (OM - EIC 24ZZS6084395000M na adrese Svoradova 2, 811 03 Bratislava ) najneskôr 10 dní odo dňa začatia dodávky elektriny podľa tejto Zmluvy, resp. najneskôr 10 dní po začiatku kalendárneho roka, vypracovať pre Odberateľa Splátkový kalendár mesačných platieb pre jednotlivé OM a zaslať ho elektronicky na adresu: faktury@vsmu.sk.

2.3 Odberateľ sa zaväzuje odobrať od Dodávateľa elektrinu v dohodnutom množstve a čase podľa podmienok dohodnutých v tejto Zmluve a zaplatiť Dodávateľovi za dodávku elektriny a za distribučné služby cenu podľa podmienok uvedených v tejto Zmluve a v súlade s predpismi na základe uplatnenia regulovaného prístupu k distribučnej sústave. 
 
             Článok 3
Dodávka elektriny
 
3.1 Dodávateľ sa zaväzuje, že bude Odberateľovi dodávať predmet Zmluvy nepretržite od 01.01.2024 od 00:00 hod. do 31.12.2025 do 24:00 hod. (ďalej aj ako „zmluvné obdobie“) a za podmienok uvedených v tejto zmluve.

3.2  Celkové predpokladané zmluvné množstvo dodávanej elektriny za zmluvné obdobie 48 mesiacov je 1160 MWh, jednotlivé množstvá podľa OM sú uvedené v prílohe č. 1 tejto Zmluvy. Zmluvné strany sa dohodli na záväzku odberu elektriny v rozsahu tolerančného pásma +-10 % z predpokladaného zmluvného množstva za všetky OM súhrnne.

Pre zmluvné obdobie od 1.1.2024 do 31.12.2025 sa zmluvné strany dohodli na zmluvnom množstve (ďalej aj ako „ZM“), ktoré sa rovná súčtu zmluvného množstva dohodnutých pre príslušné OM uvedené v prílohe č. 1 tejto zmluvy, nasledovne: 


	1.1.2024
	31.12.2024
	ZM 580 MWh
	90% ZM 522 
	110% ZM 638 

	1.1.2025
	31.12.2025
	ZM 580 MWh
	90% ZM 522 
	110% ZM 638 




3.3 Odberateľ si vyhradzuje právo meniť počty OM v závislosti od jeho reálnych potrieb alebo pri vzniku okolností, ktoré Odberateľ nemohol pri podpise tejto Zmluvy predvídať.                     K zmenám počtu OM môže dôjsť:  
a) pri zriadení nových OM formou oznámenia Odberateľa doručeného Dodávateľovi písomne v listinnej podobe, pričom na nové OM sa budú automaticky vzťahovať ustanovenia tejto Zmluvy pri dodržaní zmluvne stanoveného tolerančného pásma, 
b) pri ukončení odberu z OM formou čiastočného odstúpenia od tejto Zmluvy s výpovednou lehotou jeden kalendárny mesiac, pričom výpovedná lehota začína plynúť prvým dňom mesiaca nasledujúceho po mesiaci, v ktorom bolo čiastočné odstúpenie Dodávateľovi doručené písomne v listinnej podobe; Dodávateľ nemá v prípade takéhoto čiastočného odstúpenia právo uplatňovať si žiadne sankcie ani iné finančné kompenzácie voči Odberateľovi pri dodržaní zmluvne stanoveného tolerančného pásma,. 

3.4 Odberateľ deklaruje, že ak nenastanú nepredvídané okolnosti, tak bude odoberať minimálne 90% a maximálne 110% objednanej elektrickej energie. 
Dodávateľovi prislúcha úhrada len za skutočne dodanú elektrickú energiu. Dodávateľ nie je oprávnený uplatňovať si od Odberateľa nárok na doplatok ceny  za dodávku elektrickej energie za nedočerpané množstvo elektrickej energie (za pododber), t. j. v prípade, ak Odberateľ odoberie od Dodávateľa v  kalendárnom roku menej elektrickej energie ako 90 % celkového dohodnutého ročného množstva elektrickej energie pre všetky OM, ktoré je uvedené v bode 3.2 tejto Zmluvy. 
Pri skutočne odobratom množstve elektrickej energie Odberateľom v kalendárnom roku nad 110% celkového objednaného ročného množstva elektrickej energie pre všetky OM, ktoré je uvedené v bode 3.2 tejto Zmluvy, má Dodávateľ právo pripočítať Odberateľovi k zmluvne dohodnutej cene za 1 MWh elektrickej energie, uvedenej v bode 4.1 Zmluvy, prirážku vo výške 10,00 Eur bez DPH za každú odobratú MWh (10 EUR/ 1 MWh bez DPH). 
Obdobím pre vyhodnotenie tolerancie odberu nad tolerančné pásmo je jeden kalendárny rok. Tolerancia odberu nad tolerančné pásmo sa vyhodnocuje za všetky OM spolu.

3.5 Celkové množstvo elektriny je definované ako spoločné zmluvné množstvo (ďalej len „SZM“) dodanej elektriny, ktoré sa Dodávateľ zaväzuje dodať do OM Odberateľa. Dodávateľ je povinný toto SZM dodanej elektriny zabezpečiť. 

3.6 Dodávka elektriny sa uskutoční iba na základe platne uzatvorenej zmluvy o združenej dodávke elektriny. V prípade neuzavretia platnej zmluvy o združenej dodávke elektriny sa odber elektriny považuje za neoprávnený odber elektriny podľa § 46 ods. 1. písm. a) bod 2 zákona o energetike. Za neoprávnený odber elektriny sa podľa § 46 ods. 1 písm. a) bod 2 zákona o energetike tiež považuje odber elektriny v rozpore s touto Zmluvou.

3.7 Dodávka elektriny je splnená prechodom elektriny určeným meradlom. 

3.8 Dodávateľ je povinný plniť záväzky vyplývajúce z tejto Zmluvy, ak je Odberateľ pripojený k distribučnej sústave PDS. 


                                                    Článok 4
Určenie ceny a platobných podmienok 
 
4.1 Cena za dodávku silovej elektrickej energie bola dohodnutá zmluvnými stranami na obdobie platnosti Zmluvy vo výške:  
Pre rok 2024 - obdobie od 1.1.2024 do 31.12.2024: ........................ EUR/ 1 MWh bez DPH,
Pre rok 2025 - obdobie od 1.1.2025 do 31.12.2025:. ........................ EUR/ 1 MWh bez DPH.

4.2 Cena za dodávku silovej elektrickej energie uvedená v bode 4.1 Zmluvy zodpovedá ponuke Dodávateľa v súťaži, v ktorej sa Dodávateľ stal úspešným uchádzačom. 

4.3 Odberateľ je povinný zaplatiť Dodávateľovi cenu za dodávku elektriny a súvisiace plnenia (ďalej len Cena“) pozostávajúcu z týchto položiek: 
a) cena za dodávku silovej energie, 
b) cena za distribúciu a prenos elektriny, 
c) spotrebná daň  (ďalej len „SpD") a 
d) daň z pridanej hodnoty (ďalej len „DPH“). 

4.4 [bookmark: _Hlk110326756]Sumár ceny zvlášť pre obdobie 1.1.2024 - 31.12.2024 a pre obdobie 1.1.2025 - 31.12.2025, ktorý obsahuje celkovú cenu za dodávku silovej energie a cenu za distribúciu a prenos elektriny za 1 MWh aj za celkové zmluvné ročné množstvo 580 MWh, vyjadrenú v EUR bez SpD a DPH ako aj vrátane SpD a DPH, je prílohou č. 2 tejto Zmluvy. 

4.5 [bookmark: _Hlk110327219]Odberateľ berie na vedomie, že cena za distribúciu a prenos elektriny je stanovená a určovaná ÚRSO a môže sa počas platnosti Zmluvy meniť. Dodávateľ sa zaväzuje o prípadnej zmene tejto ceny Odberateľa písomne informovať - emailom na adresu: faktury@vsmu.sk ako aj v listinnej podobe poštou na adresu Odberateľa uvedenú v úvode tejto Zmluvy.

4.6 Dodávateľ:
a) preberá zodpovednosť za odchýlky v plnom rozsahu a
b) potvrdzuje, že v cene za dodávku silovej elektrickej energie uvedenej v tomto článku Zmluvy je zahrnutá aj cena za prevzatie zodpovednosti Odberateľa za odchýlku za OM voči zúčtovateľovi odchýlok Dodávateľom a akékoľvek iné súvisiace platby.

4.7 Vyhodnotenie odberu elektriny sa uskutoční za všetky OM spolu ku koncu každého kalendárneho roka. 

4.8 Cena za dodávku silovej energie, uvedená v tejto Zmluve, neobsahuje SpD podľa zákona č. 609/2007 Z. z. o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov, DPH podľa zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o dani z pridanej hodnoty") a poplatky za distribučné služby. 

4.9 K cenám za dodávku silovej energie sa pri fakturácii pripočítava SpD v sadzbách platných ku dňu uskutočnenia zdaniteľného plnenia a DPH v súlade s účinným zákonom o dani z pridanej hodnoty v sadzbách platných ku dňu uskutočnenia zdaniteľného plnenia a poplatky za distribučné služby. 

4.10 [bookmark: _Hlk94950245]Platby za distribučné služby sú predmetom regulácie zo strany ÚRSO. 

4.11 Ak dôjde k zmene regulovaných cien na základe zmeny cenového rozhodnutia ÚRSO počas zmluvného obdobia, Dodávateľ je povinný účtovať Odberateľovi ceny v súlade s podmienkami príslušného nového cenového rozhodnutia ÚRSO. 

4.12 Úhrady uskutočňuje Odberateľ bezhotovostným platobným stykom na účet Dodávateľa uvedenom v záhlaví Zmluvy. Odberateľ bude v platobnom styku používať variabilný symbol uvedený v príslušnej faktúre. 

4.13 Odberateľ sa  zaväzuje za dodávku elektriny a distribučné služby do mesačne odčítaných OM (podľa Prílohy č. 1 zmluvy) uhrádzať Dodávateľovi v zmysle kalkulačného listu – kalendára zálohových platieb jednu zálohovú platbu mesačne, samostatne za každé OM, vo výške odvodenej od maximálne 100 % predpokladaného konštantného množstva spotreby na príslušný mesiac vrátane DPH splatné k 15. dňu v mesiaci. Kalendár zálohových platieb bude vypracovaný a predložený Dodávateľom Odberateľovi, zaslaný elektronicky na adresu: faktury@vsmu.sk do 10 dní pred začiatkom zmluvného odberu. 

4.14 Dodávka elektriny a distribučné služby sú v zmysle zákona o dani z pridanej hodnoty považované za opakované dodanie tovaru a služby v mesačne sa opakujúcich lehotách. Zálohové faktúry sa vystavujú spoločne za dodávku elektriny a distribučné služby tak, aby obsahovali minimálne (elektronická aj listinná verzia): 
a) údaje podľa § 74 zákona o dani z pridanej hodnoty, 
b) zoznam a identifikáciu OM, 
c) fakturovanú sumu za každé OM. 

4.15 Odberateľ sa zaväzuje pre OM s ročným odpočtom pravidelne uhrádzať Dodávateľovi mesačné faktúry za opakované dodanie tovaru a služieb vystavené Dodávateľom vo výške predpokladanej mesačnej ceny plnenia predmetu tejto Zmluvy určenej Dodávateľom, a to podľa skutočného odberu elektriny za predchádzajúce fakturačné obdobie. 

4.16 Originál faktúry bude doručený do 15. dní daného mesiaca poštou na adresu Odberateľa.

4.17 Pre mesačne odčítané OM sa zálohová faktúra nevystavuje. Pri mesačne odčítaných odberoch uhrádza Odberateľ k 15-temu dňu v mesiaci zálohu podľa kalendára zálohových platieb bez vystavenej faktúry, a táto záloha je odčítaná po ukončení mesiaca na vyúčtovacej faktúre za daný mesiac

4.18 Zálohové faktúry budú doručené Odberateľovi do 10. dňa daného mesiaca v elektronickej forme na adresu:  faktury@vsmu.sk.

4.19 Originál faktúry bude doručený do 15. dní daného mesiaca poštou na adresu Odberateľa uvedenú v úvode tejto Zmluvy.

4.20 [bookmark: _Hlk95035135]Vyúčtovanie za každé OM dohodnutej dodávky elektriny a dohodnutých distribučných služieb, ktoré sú predmetom Zmluvy, sa vykonáva na základe výsledkov meraní skutočne dodanej elektriny:
a) v prípade OM s priebehovým meraním k poslednému dňu príslušného kalendárneho mesiaca, pričom vyúčtovacia faktúra za každý mesiac bude Odberateľovi doručená do 15. dňa mesiaca nasledujúceho po mesiaci, za ktorý je faktúra vystavená, listinne poštou na adresu Odberateľa. Vyúčtovanie sa vykoná za každé OM s priebehovým meraním samostatne, teda každé OM s priebehovým meraním bude mať samostatnú vyúčtovaciu faktúru.
b) v prípade OM s ročným odpočtom k poslednému dňu príslušného kalendárneho roka, pričom vyúčtovacia faktúra bude Odberateľovi doručená do 15. dňa mesiaca nasledujúceho po príslušnom kalendárnom roku listinne poštou na adresu Odberateľa.

Vyúčtovacia faktúra za každé OM bude doručená podľa tohto bodu Zmluvy a bude obsahovať za každé OM minimálne:
a) údaje podľa § 74 zákona o dani z pridanej hodnoty,
b) zoznam a identifikáciu OM (EIC, adresa OM),
c) začiatok a koniec zúčtovacieho obdobia,
d) oficiálne číslo dokladu,
e) dátum dodania a splatnosť faktúry,
f) celkové dodanie – základ dane, daň, spolu,
g) doúčtovanie dodania – základ dane, daň, spolu,
h) skutočnú spotrebu v príslušných tarifách,
i) hodnotu hlavného ističa resp. maximálnu rezervnú kapacitu (ďalej len „MRK“) a rezervnú kapacitu RK (ďalej len „RK“),
j) počiatočný a konečný stav elektromeru.

4.21 Vo vyúčtovacej faktúre za dodávku elektriny a distribučné služby sa odpočítajú preddavky resp. zálohové platby, ktoré boli Odberateľom Dodávateľovi uhradené.

4.22 Vyúčtovaciu faktúru za dodávku elektriny a distribučné služby je Dodávateľ oprávnený vyhotoviť aj v prípade mimoriadneho odpočtu, pri výmene určeného meradla, ukončení odberu a pod. 

4.23 Splatnosť faktúry je 30 kalendárnych dní od dátumu jej doručenia  Odberateľovi. Ak pripadne deň splatnosti na deň pracovného voľna, dňom splatnosti je najbližší nasledujúci pracovný deň.

4.24 Úhradou sa rozumie pripísanie sumy na účet Dodávateľa s uvedením správneho variabilného symbolu uvedeného na faktúre.

4.25 Ak Odberateľ neuhradí faktúru v lehote splatnosti, Dodávateľ Odberateľovi zašle bezplatne písomnú upomienku, v ktorej označí deň vystavenia faktúry, jej splatnosť a celkovú čiastku po lehote splatnosti.

4.26 Dodávateľ je povinný zasielať vyúčtovacie faktúry listinne prostredníctvom držiteľa poštovej licencie na adresu Odberateľa.

4.27 Zmenu bankového spojenia a čísla účtu zmluvných strán bude možno uskutočniť iba písomným oznámením jednej zmluvnej strany preukázateľne doručeným druhej zmluvnej strane najneskôr spolu s príslušnou faktúrou, resp. pred doručením vyúčtovacej faktúry.

4.28 V prípade omeškania s platením ceny za dodávku elektriny a súvisiacich plnení je Odberateľ povinný zaplatiť Dodávateľovi úrok z omeškania vo výške 0,01% denne z dlžnej sumy bez SpD  a DPH odo dňa omeškania až do zaplatenia.


[bookmark: _Hlk94951286]Článok 5
Doba platnosti Zmluvy

5.1 Zmluva sa uzatvára na zmluvné obdobie uvedené v bode 3.1 tejto Zmluvy.
 
Článok 6
Distribučné služby
 
6.1 Dodávateľ počas zmluvného obdobia zabezpečí Odberateľovi distribučné služby do OM Odberateľa uvedených v Prílohe č. 1  Zmluvy a za podmienok uvedených v tejto Zmluve. 

6.2 [bookmark: _Hlk94953236]Dodávateľ sa zaväzuje zabezpečiť distribučné služby do OM Odberateľa do výšky ich MRK dojednanej s príslušným prevádzkovateľom distribučnej sústavy (ďalej len „PDS“). Distribučné služby sa uskutočňujú v súlade s platnými všeobecne záväznými právnymi predpismi, Prevádzkovým poriadkom príslušného PDS a v kvalite podľa Technických podmienok PDS. 

6.3 [bookmark: _Hlk94953372]Dodávateľ sa zaväzuje zabezpečiť RK pre OM Odberateľa. Prekročenie dohodnutej RK sa bude riešiť v súlade s Prevádzkovým poriadkom PDS a platným cenovým rozhodnutím ÚRSO. 

6.4 Odberateľ môže požiadať Dodávateľa o úpravu dohodnutej RK, najviac však do výšky MRK, zaslaním písomnej žiadosti na adresu Dodávateľa, alebo na kontaktnú e-mailovú adresu uvedenú na faktúre a doručenú najneskôr 5 pracovných dní pred stanovenou lehotou uvedenou v podmienkach príslušného PDS. 

6.5 Distribučné sadzby pre OM Odberateľa sú uvedené v prílohe č. 1 Zmluvy. 

6.6 Dohodnutý účinník je 0,95-1,00. 

6.7 Dodávateľ účtuje Odberateľovi cenu za distribučné služby v súlade s platnými cenovými rozhodnutiami ÚRSO, vzťahujúcimi sa na distribučné služby poskytované PDS podľa sadzby dohodnutej v tejto Zmluve. 

6.8 Dodávateľ účtuje Odberateľovi ostatné služby súvisiace s distribúciou elektriny podľa platného cenníka služieb distribúcie príslušného PDS (ďalej aj „cenník služieb distribúcie"). 

6.9 Cenové rozhodnutia ÚRSO a cenník služieb distribúcie sú uverejnené na internetovej stránke príslušného PDS. 
Článok 7
Kvalita dodávky
 
7.1 Kvalita dodávanej elektriny a distribučných služieb nemusí byť dodržaná, ak: 
a) Odberateľ odoberá elektrinu s iným účinníkom ako je dohodnuté v tejto Zmluve, 
b) Odberateľ prekračuje hranice prípustného negatívneho spätného pôsobenia na sústavu (verejný rozvod elektriny) stanovené technickými predpismi, 
c) Odberateľ prekračuje MRK, 
d) ide o stav núdze, 
e) vzniknú, alebo sa odstraňujú havárie a poruchy na energetických zariadeniach. 

7.2 Odberateľ je zodpovedný za riadny stav odberného zariadenia a za dodržiavanie predpisov na zaistenie bezpečnosti technických zariadení. 

7.3 Odberateľ sa zaväzuje dodržiavať všetky povinnosti Odberateľa podľa zákona o energetike, pravidiel trhu s elektrinou, Prevádzkového poriadku PDS a ostatných príslušných všeobecne záväzných právnych predpisov. 

7.4 Odberateľ sa zaväzuje riadiť sa podmienkami v Zmluve, Prevádzkovým poriadkom príslušného PDS, Technickými podmienkami a dodržiavať podmienky pripojenia k distribučnej sústave. 

7.5 Odberateľ sa zaväzuje v prípade stavu núdze postupovať podľa príslušných právnych predpisov, a to najmä podľa § 20 zákona o energetike a vyhlášky Ministerstva hospodárstva SR č. 416/2012 Z. z., ktorou sa ustanovujú podrobnosti o postupe pri uplatňovaní obmedzujúcich opatrení pri stave núdze a o opatreniach zameraných na odstránenie stavu núdze v elektroenergetike a podrobnosti o postupe pri vyhlasovaní krízovej situácie a jej úrovne, o vyhlasovaní obmedzujúcich opatrení v plynárenstve pre jednotlivé kategórie Odberateľov plynu, o opatreniach zameraných na odstránenie krízovej situácie a o spôsobe určenia obmedzujúcich opatrení v plynárenstve a opatrení zameraných na odstránenie krízovej situácie v znení neskorších predpisov.

Článok 8
Meranie množstva odobratej elektriny
 
8.1 Montáž, pripojenie alebo výmenu určeného meradla zabezpečí Dodávateľ po splnení ustanovených technických podmienok merania elektriny príslušného PDS. Druh, počet, veľkosť a umiestnenie určeného meradla a ovládacích zariadení určuje PDS v zmysle zákona o energetike. Úpravy na umiestnenie určeného meradla zabezpečuje Odberateľ na vlastné náklady. 

8.2 Odber elektriny sa meria určeným meradlom v zmysle zákona č. 157/2018 Z. z. o metrológii a o zmene a doplnení niektorých zákonov v znení neskorších predpisov. 

8.3 Meranie elektriny a odpočty určeného meradla vrátane vyhodnocovania, odovzdávania výsledkov merania a ostatných informácií potrebných pre vyúčtovanie dodávky elektriny a distribučných služieb vykonáva PDS. Odpočet určeného meradla sa vykonáva v súlade s Prevádzkovým poriadkom. Dodávateľ fakturuje dodávku elektriny a distribučné služby na základe týchto údajov. V prípade poruchy určeného meradla, alebo fakturácie s nesprávnou konštantou má Dodávateľ právo upraviť fakturačné hodnoty podľa údajov, ktoré Dodávateľ dostane od PDS. 

8.4 Odberateľ je povinný starať sa o určené meradlo tak, aby neprišlo k jeho poškodeniu alebo odcudzeniu a sleduje jeho riadny chod. Všetky poruchy na určenom meradle, vrátane porušenia zabezpečenia proti neoprávnenej manipulácii, ktoré Odberateľ zistí, je povinný bezodkladne ohlásiť Dodávateľovi. 

8.5 Pri pochybnostiach o správnosti údajov určeného meradla môže Odberateľ písomne požiadať Dodávateľa o zabezpečenie jeho preskúšania. Dodávateľ je povinný do 30 dní zabezpečiť preskúšanie určeného meradla. Ak sa na určenom meradle nezistila chyba, uhradí Odberateľ náklady spojené s jeho preskúšaním a výmenou podľa platného cenníka služieb distribúcie príslušného PDS. 

8.6 Odberateľ sa zaväzuje umožniť prístup PDS k odbernému elektrickému zariadeniu a určenému meradlu v súlade s Prevádzkovým poriadkom a zákonom o energetike na účel vykonania kontroly, výmeny, odobratia určeného meradla alebo zistenia odobratého množstva elektriny. 

8.7 Dôvody výmeny určeného meradla môžu byť najmä: 
a) výmena určeného meradla z dôvodu uplynutia času platnosti overenia, 
b) výmena určeného meradla pri požiadavke na preskúšanie určeného meradla, 
c) výmena určeného meradla z dôvodu poruchy na určenom meradle, 
d) výmena určeného meradla z dôvodu zmeny zmluvných podmienok. 

8.8 Dodávateľ je povinný doručiť Odberateľovi údaje o spotrebe elektriny za predchádzajúci kalendárny rok elektronickou formou (mail) na adresu: faktury@vsmu.sk podľa požiadaviek Odberateľa (najmä EIC, ČOM, adresa miesta spotreby, spotreba spolu, spotreba VT, spotreba NT, celková cena bez DPH, celková cena s DPH) k 31.12. predchádzajúceho roku, najneskôr do 15.1. nasledujúceho kalendárneho roku.

8.9 Dodávateľ sa zaväzuje zasielať Odberateľovi pravidelne raz za 3 mesiace aktualizovanú špecifikáciu OM, ktorá obsahuje EIC, ČOM, adresa miesta spotreby, MRK, veľkosť RK, typ RK, veľkosť hlavného ističa platnú k poslednému dňu kalendárneho štvrťroka elektronickou formou (mail) na adresu: faktury@vsmu.sk najneskôr k 15. kalendárnemu dňu nasledujúcemu po danom štvrťroku. 

8.10 Dodávateľ zabezpečí prístup na elektronické faktúry a ďalšie informácie o spotrebe OM (najmä profily štvrťhodinových výkonov – činný výkon, jalový odber, jalová dodávka) v internetovej aplikácii Dodávateľa. 
 
Článok 9
Obmedzenie alebo prerušenie dodávky a distribúcie elektriny
 
9.1 Odberateľ berie na vedomie, že PDS je oprávnený obmedziť alebo prerušiť distribučné služby  v nevyhnutnom rozsahu a na nevyhnutnú dobu v prípadoch ustanovených v § 24 ods. 1 písm. e) zákona o energetike a v príslušných ustanoveniach Prevádzkového poriadku PDS. Počas takéhoto prerušenia alebo obmedzenia nie je Dodávateľ povinný dodávať elektrinu a zabezpečovať distribučné služby. V uvedených prípadoch nemá Odberateľ nárok na náhradu preukázateľne vzniknutej škody (skutočnej škody a ušlého zisku), s výnimkou prípadov, keď škoda vznikla zavinením PDS. 

9.2 PDS informuje Odberateľa o plánovanom obmedzení alebo prerušení distribučných služieb v súlade so zákonom o energetike a Prevádzkovým poriadkom PDS. V prípade prerušenia, alebo obmedzenia distribučných služieb z dôvodu poruchy na dotknutom OM Odberateľa, je Odberateľ povinný informovať príslušnú PDS prostredníctvom autorizovanej osoby poverenej PDS.  

9.3 V prípade odstúpenia od tejto Zmluvy zo strany Dodávateľa alebo Odberateľa je Dodávateľ oprávnený zabezpečiť ukončenie dodávky elektriny a distribučných služieb odpojením OM ku dňu zániku Zmluvy. 
Článok 10
Reklamácie

10.1 Dodávateľ je povinný dodržiavať štandardy kvality (vyhláška URSO č. 236/2016 Z. z., ktorou sa ustanovujú štandardy kvality prenosu elektriny, distribúcie elektriny a dodávky elektriny).

10.2 Ak sa stane chyba alebo omyl pri fakturácii, majú zmluvné strany nárok na vzájomné vyrovnanie rozdielu. Ak Odberateľ zistí chybu vo faktúre, bez zbytočného odkladu zašle Dodávateľovi písomnú žiadosť o overenie správnosti vyúčtovania platby s uvedením reklamovaných skutočností a priložením podkladov potrebných na prešetrenie reklamácie. Dodávateľ overí správnosť vyúčtovania platby za dodanú elektrinu a distribučné služby a v prípade opodstatnenosti reklamácie odstráni zistené nedostatky vo vyúčtovaní vystavením opravnej faktúry v lehote 30 dní odo dňa doručenia žiadosti Odberateľa. Ak chybu zistí Dodávateľ, bezodkladne vyhotoví opravnú faktúru. 

10.3 Odberateľ má právo písomne reklamovať aj iné chyby, ku ktorým došlo pri realizácii tejto Zmluvy. 

10.4 Dodávateľ reklamáciu prešetrí a výsledok prešetrenia písomne oznámi Odberateľovi v lehote do 30 dní od doručenia reklamácie, pokiaľ zo štandardov kvality alebo iného všeobecne záväzného právneho predpisu nevyplýva iná lehota. Pokiaľ si prešetrenie reklamácie vyžaduje súčinnosť tretej strany, môže Dodávateľ predĺžiť lehotu na vybavenie reklamácie o ďalších najviac 30 dní. 
 
Článok 11
Náhrada škody
 
11.1 Ak poruší niektorá zo zmluvných strán povinnosti vyplývajúce zo Zmluvy, má poškodená zmluvná strana právo na náhradu preukázateľne vzniknutej škody, okrem prípadov, keď škody boli spôsobené obmedzením alebo prerušením dodávky elektriny a distribučných služieb v súlade so Zmluvou, zákonom o energetike a ostatnými všeobecne záväznými právnymi predpismi alebo okrem prípadu, ak škoda má pôvod v okolnostiach vylučujúcimi zodpovednosť za škodu podľa § 374 Obchodného zákonníka.
 
11.2 Dodávateľ nezodpovedá za vzniknuté škody ani za ušlý zisk, ak je dodávka elektriny zabezpečená cez cudzie zariadenie a nedodanie elektriny je spôsobené poruchou alebo inou udalosťou na tomto zariadení. Dodávateľ tiež nezodpovedá za škody spôsobené nedodaním elektriny, ktoré vznikli pri zabezpečovaní povinností vo všeobecnom hospodárskom záujme v zmysle príslušných ustanovení zákona o energetike, ako aj za škody vzniknuté v súvislosti so stavom núdze v zmysle § 20 zákona o energetike. 

11.3 Odberateľ zodpovedá za škodu spôsobenú neoprávneným odberom v súlade so Zmluvou, zákonom o energetike a príslušnými všeobecne záväznými právnymi predpismi. 

11.4 Odberateľ s Dodávateľom sa budú navzájom informovať o všetkých skutočnostiach, ktoré by mohli viesť ku vzniku škôd a vyvinú maximálne úsilie pri ich odvracaní. 

Článok 12
Okolnosti vylučujúce zodpovednosť
 
12.1 Zmluvné strany nie sú zodpovedné za škody, ktoré vzniknú druhej zmluvnej strane z dôvodu okolností vylučujúcich zodpovednosť. Za okolnosti vylučujúce zodpovednosť sa považuje prekážka, ktorá nastala nezávisle od vôle povinnej strany a bráni jej v splnení povinnosti a záväzkov podľa Zmluvy, ak nemožno rozumne predpokladať, že by povinná strana túto prekážku alebo jej následky odvrátila alebo prekonala a ďalej, že by v čase podpísania tejto Zmluvy túto prekážku predvídala. Za okolnosti vylučujúce zodpovednosť sa považujú najmä nepredvídateľné prírodné udalosti – živelné pohromy, vojna, teroristická akcia, blokáda, štrajk postihujúci možnosť plnenia povinností zmluvnej strany, rozhodnutie štátnych orgánov, zmeny právnych predpisov, stavy núdze podľa § 20 zákona o energetike a pod. 

12.2 Dodávateľ nie je zodpovedný za vzniknuté škody spôsobené okolnosťami vylučujúcimi zodpovednosť u osoby, ktorá je voči Dodávateľovi Dodávateľom alebo dopravcom elektriny a tieto okolnosti spôsobujú, že plnenie povinnosti Dodávateľa, vyplývajúcich z tejto Zmluvy je nemožné. 

12.3 Každá zo zmluvných strán je povinná bez zbytočného odkladu písomnou formou, elektronicky alebo faxom vyrozumieť druhú zmluvnú stranu o okolnostiach vylučujúcich zodpovednosť tejto zmluvnej strany s uvedením dôvodov a predpokladanej doby trvania takýchto okolností. Správa musí byť bezodkladne potvrdená doporučeným listom. Rovnakým spôsobom bude druhá zmluvná strana informovaná o skončení tejto situácie a pokiaľ bude o to požiadaná, predloží dôveryhodný dôkaz o existencii tejto skutočnosti. Zmluvná strana, odvolávajúca sa na okolnosti vylučujúce zodpovednosť, je povinná poskytnúť druhej zmluvnej strane možnosť preveriť existenciu dôvodov vylučujúcich zodpovednosť. 

12.4 Zmluvná strana stráca právo na uplatnenie nárokov spojených s udalosťami majúcimi podľa Zmluvy charakter vyššej moci, pokiaľ bez zbytočného odkladu potom, čo zistila alebo mala zistiť, že došlo k prípadu vyššej moci, neupovedomila o tom druhú stranu. 

12.5 Pri riešení stavov núdze a obmedzujúcich opatreniach zamedzujúcich ich vzniku sú Dodávateľ a Odberateľ povinní postupovať v zmysle všeobecne záväzných právnych predpisov, Technických podmienok PDS a odberových stupňov. 

12.6 Porušenie regulačných podmienok zo strany Odberateľa počas vyhlásenia obmedzujúcich opatrení pri stavoch núdze tým, že skutočne odobraté denné množstvo elektrickej energie Odberateľom prekročí denný nárok stanovený na základe obmedzujúcich odberových stupňov a vykurovacích kriviek, bude posudzované podľa ustanovení všeobecne záväzných právnych predpisov o neoprávnenom odbere. 

Článok 13
Ochrana dôverných informácií a obchodného či iného tajomstva
 
13.1 Zmluvné strany sa zaväzujú, že pri realizácii Zmluvy budú chrániť a utajovať pred nepovolanými osobami dôverné informácie a skutočnosti tvoriace obchodné tajomstvo (ďalej len „dôverné informácie“). Za dôverné informácie sa pre účely Zmluvy považujú také informácie a skutočnosti, ktoré nie sú všeobecne a verejne známe a ktoré svojím zverejnením môžu spôsobiť škodlivý následok pre ktorúkoľvek zmluvnú stranu, alebo ktoré niektorá zo zmluvných strán ako dôverné označila. Dôverné informácie môžu byť poskytnuté tretím osobám len s písomným súhlasom dotknutej zmluvnej strany, ak sa nejedná o prípad, kedy je zmluvná strana povinná tak urobiť zo zákona, či iného všeobecne záväzného právneho predpisu. Dotknutá zmluvná strana taký súhlas bez zbytočného odkladu vydá, ak je to nevyhnutné pre realizáciu tejto Zmluvy, alebo jej dodatkov a tretia osoba poskytne dostatočné garancie, že nedôjde k vyzradeniu dôverných informácií. Za tretie osoby, podľa tohto ustanovenia, nie sú považovaní určení pracovníci zmluvných strán oprávnení ku styku s dôvernými informáciami vo väzbe na Zmluvu a právni zástupcovia zmluvných strán. Povinnosť ochrany podľa tohto článku sa nevzťahuje na podnikateľské zoskupenia každej zo zmluvných strán v zmysle Obchodného zákonníka. 
 
Článok 14
Ukončenie zmluvy
 
14.1 Táto zmluva zaniká po uplynutí zmluvného obdobia uvedeného v bode 3.1 tejto Zmluvy. 

14.2 Zmluvu možno predčasne ukončiť písomnou dohodou zmluvných strán. 

14.3 Každá zo zmluvných strán je oprávnená od zmluvy odstúpiť v prípade podstatného porušenia zmluvy, a to písomným oznámením o odstúpení zaslanom druhej zmluvnej strane. Následky odstúpenia od zmluvy nastanú dňom doručenia oznámenia o odstúpení od zmluvy druhej zmluvnej strane, alebo neskorším dňom uvedeným v tomto písomnom oznámení. 

14.4 Za podstatné porušenie tejto Zmluvy zo strany Odberateľa sa považuje neoprávnený odber elektriny v zmysle zákona o energetike.

14.5 Za podstatné porušenie Zmluvy zo strany Dodávateľa sa považuje najmä nezabezpečenie dohodnutej dodávky elektriny a distribučných služieb v súlade s podmienkami tejto Zmluvy. 

14.6 Každá zo zmluvných strán je oprávnená od tejto Zmluvy odstúpiť, ak:
a) druhá zmluvná strana podala na seba návrh na vyhlásenie konkurzu, 
b) bol návrh na vyhlásenie konkurzu voči druhej zmluvnej strane podaný treťou osobou, pričom dotknutá zmluvná strana je platobne neschopná alebo je v situácii, ktorá odôvodňuje začatie konkurzného konania, 
c) bol na majetok druhej zmluvnej strany vyhlásený konkurz, 
d) bol návrh na vyhlásenie konkurzu zamietnutý pre nedostatok majetku, 
e) druhá zmluvná strana vstúpila do likvidácie. 
f) Dodávateľ uvedie na faktúre daň a neodvedie túto daň správcovi dane  v lehote ustanovenej v § 78 ods. 1 zákona o dani z pridanej hodnoty.  

14.7 V prípade odstúpenia od tejto Zmluvy zostávajú zachované práva a povinnosti vyplývajúce zo Zmluvy do dňa účinnosti odstúpenia. Zmluvné strany sú povinné navzájom si vyrovnať všetky pohľadávky a záväzky vyplývajúce z tejto zmluvy a vzniknuté do dňa účinnosti odstúpenia od tejto Zmluvy. 

14.8 Odstúpenie od Zmluvy alebo jej ukončenie z iného dôvodu sa nedotýka práva na uplatnenie nárokov vyplývajúcich z porušenia Zmluvy, vrátane práva na náhradu škody a práva na zaplatenie zmluvnej pokuty, ďalej zmluvných ustanovení týkajúcich sa voľby práva, riešenia sporov medzi zmluvnými stranami a ostatných ustanovení, ktoré podľa Zmluvy alebo vzhľadom na svoju povahu majú trvať aj po ukončení Zmluvy. 

14.9  Ak Dodávateľ stratil spôsobilosť dodávať elektrickú energiu podľa § 18 ods. 6 zákona o energetike, táto Zmluva zaniká  dňom straty spôsobilosti dodávať elektrickú energiu a Odberateľ má právo na náhradu škody spôsobenej Dodávateľom predčasným ukončením Zmluvy z dôvodu straty spôsobilosti dodávať elektrickú energiu.

14.10 Túto zmluvu môže ukončiť písomnou výpoveďou Odberateľ aj bez uvedenia dôvodu. Výpovedná lehota sú tri mesiace a začína plynúť prvým dňom nasledujúceho mesiaca po doručení výpovede Dodávateľovi. 

14.11 Túto Zmluvu je možné vypovedať v súlade s ustanoveniami zákona o energetike, a to aj čiastočne (t. j. napríklad v prípade uvedenom v článku 3 bode 3.3 tejto Zmluvy). 

14.12 V prípade ukončenia tejto Zmluvy sa Odberateľ zaväzuje, že umožní Dodávateľovi vykonať úkony súvisiace s ukončením dodávky elektriny a distribučných služieb vrátane odobratia určeného meradla a odpojenia OM. 

[bookmark: _Hlk110407903]Článok 15
  Ustanovenie o subdodávateľoch

15.1 Dodávateľ zodpovedá za plnenie Zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Dodávateľ vyhlasuje, že sú mu známe Technické podmienky PDS platné ku dňu podpisu Zmluvy, ktoré sú technickým predpisom vydaným územne príslušným PDS a zverejneným v zmysle zákona o energetike.

15.2 V Prílohe č. 3 k Zmluve sú uvedené údaje o všetkých známych subdodávateľoch[footnoteRef:1] Dodávateľa, ktorí sú známi v čase uzavierania tejto Zmluvy, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. [1:  Zákon o verejnom obstarávaní definuje pojem subDodávateľ v ustanovení § 2 ods. 5 písm. e), a to ako: hospodársky subjekt, ktorý uzavrie alebo uzavrel s úspešným uchádzačom písomnú odplatnú zmluvu na plnenie určitej časti zákazky alebo koncesie. Podľa usmernenia Úradu pre verejné obstarávanie č. 13551-5000/2016 z 10.08.2016 hospodársky subjekt v pozícií subDodávateľa by mal preukázateľne disponovať informáciou, že dodávka predmetného tovaru je za účelom danej zákazky, t. j. bude mať s úspešným uchádzačom uzatvorenú zmluvu o dodávkach tovarov na účely plnenia tejto konkrétnej zákazky. Ak má hospodársky subjekt s uchádzačom uzatvorenú len všeobecnú zmluvu o dodávkach tovarov alebo služieb/uskutočnení stavieb, nie je považovaný za subDodávateľa. 
] 


15.3  Dodávateľ je povinný Odberateľovi oznámiť akúkoľvek zmenu údajov u subdodávateľov uvedených v Prílohe č. 3, a to bezodkladne po tom, ako sa o tejto skutočnosti dozvie.  
15.4 V prípade zmeny subdodávateľa je Dodávateľ povinný najneskôr do piatich (5) pracovných dní odo dňa zmeny subdodávateľa predložiť Odberateľovi informácie o novom subdodávateľovi v rozsahu údajov podľa bodu 15.2 tohto článku Zmluvy, ďalej predmety subdodávok a čestné vyhlásenie, že každý navrhnutý subdodávateľ spĺňa alebo najneskôr v čase plnenia bude spĺňať podmienky účasti podľa § 32 ods. 1 zák. č. 343/2015 Z. z. vo vzťahu k tej časti predmetu zákazky, ktorú má subdodávateľ plniť. Pri výbere subdodávateľa musí Dodávateľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.

15.5   Subdodávateľ alebo subdodávatelia podľa osobitného predpisu, ktorý podľa § 11 ods. 1 zák. č. 343/2015 Z. z.  má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje zákon č. 315/2016 Z. z..

15.6 Uvedené povinnosti Dodávateľa vrátane pravidiel výberu subdodávateľa platia aj pri zmene subdodávateľa počas platnosti a účinnosti tejto Zmluvy.

Článok 16
  Záverečné ustanovenie

16.1  Dodávateľ vyhlasuje, že v čase uzatvorenia Zmluvy je zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“), ak sa ho povinnosť zápisu do registra partnerov verejného sektora týka. Dodávateľ zároveň vyhlasuje, že jeho konečný užívateľ výhod, zapísaný v registri partnerov verejného sektora nie je verejný funkcionár, definovaný v §11, ods.1, písm. c), body 1-13 zák. č. 343/2015 Z. z.. Dodávateľ uvedené vyhlasuje aj za svojich subdodávateľov. 

16.2 Ak na strane Dodávateľa ako zmluvnej strany figuruje skupina Dodávateľov podľa § 37 zák. č. 343/2015 Z. z. , má každý člen tejto skupiny Dodávateľov povinnosť byť zapísaný v registri partnerov verejného sektora. 

16.3 Obe zmluvné strany akceptujú, že pri plnení Zmluvy a vo všetkých veciach neupravených Zmluvou, alebo OP budú postupovať podľa platnej legislatívy, najmä podľa zákona o energetike, vyhlášky ÚRSO č. 24/2013 Z. z., ktorou sa ustanovujú pravidlá pre fungovanie vnútorného trhu s elektrinou a pravidlá pre fungovanie vnútorného trhu s plynom v znení neskorších predpisov, Prevádzkových poriadkov miestne príslušných PDS, Obchodného zákonníka a daňových zákonov v platnom znení.

16.4  Pokiaľ by akýkoľvek záväzok (povinnosť) podľa Zmluvy bol, alebo by sa stal neplatným, alebo nevymáhateľným, nebude to mať vplyv na platnosť a vymáhateľnosť ostatných záväzkov (povinností) podľa Zmluvy. Zmluvné strany sa zaväzujú nahradiť takýto neplatný alebo nevymáhateľný záväzok (povinnosť) novým, platným a vymáhateľným záväzkom (povinnosťou), ktorého predmet bude najvhodnejšie zodpovedať predmetu a účelu pôvodného záväzku (povinnosti); pokiaľ by Zmluva neobsahovala nejaké ustanovenia, ktoré by boli inak pre vymedzenie práv a povinností odôvodnené, zmluvné strany sa zaväzujú takéto ustanovenia do Zmluvy doplniť; ostatné ustanovenia Zmluvy zostávajú bez zmeny. 

16.5 Obidve zmluvné strany sa dohodli, že spory o výklad a plnenia Zmluvy budú riešiť najskôr vzájomným jednaním a dohodou, a to na úrovni jednania štatutárnych zástupcov zmluvných strán. 

16.6 Všetky oznámenia urobené podľa Zmluvy musia mať písomnú formu alebo elektronickú podobu, ak nie je v konkrétnom prípade stanovené v Zmluve inak. Pre písomný styk možno použiť spôsob osobného doručenia písomnosti s písomným potvrdením o prevzatí, alebo doručení písomnosti držiteľom poštovnej licencie ako doporučenú zásielku (doporučený list); elektronický styk musí byť doložený spätným potvrdením prijatia elektronickej správy.  

16.7 Písomnosti týkajúce sa vzniku, zmien a zániku zmluvného vzťahu podľa Zmluvy alebo vzniku, zmien a zániku práv a povinností Odberateľa alebo Dodávateľa vyplývajúce z tejto Zmluvy musia byť doručené držiteľom poštovnej licencie formou doporučeného listu. 

16.8 Povinnosť odosielateľa doručiť písomnosť adresátovi je splnená, keď adresát písomnosť prevezme alebo keď bola držiteľom poštovnej licencie vrátená odosielateľovi ako nedoručiteľná; účinky doručenia nastanú aj vtedy, ak adresát prijatie písomnosti odmietne. 

16.9 Zmluva je vyhotovená v 4 rovnopisoch, z ktorých 2  dostane každá zmluvná strana. 

16.10 Zmluvné strany vyhlasujú, že táto Zmluva je uzatvorená slobodne a vážne, jej obsah je určitý a zrozumiteľný, nebola uzavretá v tiesni ani za nápadne nevýhodných podmienok, zmluvné strany s obsahom Zmluvy súhlasia a na dôkaz toho Zmluvu potvrdzujú svojimi podpismi.

16.11 Zmluva nadobúda platnosť dňom jej podpisu oprávnenými zástupcami oboch zmluvných strán a  účinnosť dňom nasledujúcim po dni jej zverejnenia v Centrálnom registri zmlúv. 

16.12 Neoddeliteľnou súčasťou Zmluvy sú prílohy: 
1. Zoznam odberných miest Odberateľa a ich kategorické zaradenie,
2. Sumár ceny obsahujúci celkovú cenu za dodávku silovej energie a cenu za distribúciu a prenos elektriny za 1 MWh a za celkové zmluvné množstvo v EUR bez SpD a DPH a so SpD a DPH zvlášť pre obdobie 1.1.2024 - 31.12.2024 a pre obdobie 1.1.2025 - 31.12.2025 ,
3. Vyhlásenie Dodávateľa o subdodávkach.
4. Platné povolenie na podnikanie v energetike (elektrina) v rozsahu predmetu zákazky v zmysle zákona o energetike vo vyhotovení originál, resp. úradne osvedčená fotokópia.

V Bratislave dňa ...........................			V ............................. dňa ......................

Za Objednávateľa:	Za Dodávateľa:



..............................................		        .................................................................
prof. PhDr. Martin Šmatlák	      meno, priezvisko, funkcia a podpis štatutárneho  
rektor VŠMU v Bratislave	  orgánu Dodávateľa
Príloha č. 1
k Zmluve o združenej dodávke elektriny, distribúcii elektriny a prevzatí zodpovednosti za odchýlku

Zoznam odberných miest Odberateľa a ich kategorické zaradenie

Údaje o predpokladanej ročnej spotrebe a jednotlivých odberných miestach Odberateľa

	Číslo OM
	Adresa OM
	Kategorické zaradenie OM
	Predpokladaná ročná spotreba za odberné miesto v MWh

	Miesto dodávky 3106084395 EIC 24ZZS6084395000M, Hl. ist. 32 A x 3
	Svoradova 2, 811 03 Bratislava
	Ročný odpočet
Distribučná sadzba: C2-X3, napäťová hladina NN
	2

	Miesto dodávky 3106121432, EIC 24ZZS6121432000N, Hl. ist. 125 A x 3
	Ventúrska 3, 811 01 Bratislava
	Mesačný odpočet 
Distribučná sadzba: C2-X3, napäťová hladina NN
	58

	Miesto dodávky 3108075950, EIC 24ZZS80759500008, max. rez. kapacita 320 kW
	Zochova 1, 811 03 Bratislava
	Mesačný odpočet
Distribučná sadzba: C2-X2, napäťová hladina VN typ RK = 150 kW /kvartálna/
	520

	Predpokladaná ročná spotreba spolu za všetky tri odberné miesta v MWh
	 
	 
	580



















..............................................		        .................................................................
prof. PhDr. Martin Šmatlák	      meno, priezvisko, funkcia a podpis štatutárneho  
rektor VŠMU v Bratislave	  orgánu Dodávateľa









Príloha č. 2
k Zmluve o združenej dodávke elektriny, distribúcii elektriny a prevzatí zodpovednosti za odchýlku


Sumár ceny obsahujúci celkovú cenu za dodávku silovej energie a cenu za distribúciu a prenos elektriny za 1 MWh a za celkové zmluvné množstvo MWh bez SpD a DPH a so SpD a DPH zvlášť pre rok 2024 a rok 2025































..............................................		        .................................................................
prof. PhDr. Martin Šmatlák	      meno, priezvisko, funkcia a podpis štatutárneho  
rektor VŠMU v Bratislave	  orgánu Dodávateľa






Príloha č. 3
k Zmluve o združenej dodávke elektriny, distribúcii elektriny a prevzatí zodpovednosti za odchýlku

Vyhlásenie uchádzača o subdodávkach
v rámci zákazky – užšej súťaže č. 5 s názvom „Dodávka elektrickej energie pre VŠMU na obdobie 01.01.2024 - 31.12.2026“ vyhlásenej v rámci zriadeného Dynamického  nákupného systému s názvom „DNS na dodávky elektriny a zemného plynu“  dňa 24.07.2023 verejným obstarávateľom Vysoká škola múzických umení v Bratislave


Obchodné meno, názov Dodávateľa: ....................................................................................
Adresa,  sídlo: ........................................................................................................................
IČO: .......................................................................................................................................

	Obchodné meno a adresa subdodávateľa (Dodávateľ uvedie aj údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia )

	Predmet subdodávok

	Objem predpokladaných
subdodávok v EUR bez DPH / %
SPOLU


	
	
	

	
	
	

	
	
	

	
	
	



Dodávateľ týmto vyhlasuje, že uvedený subdodávateľ/subdodávatelia je/sú zapísaní v Registri partnerov verejného sektora (ďalej len RPVS), ak sa ho/ich táto povinnosť týka podľa zákona č. 315/2016 Z. z. Zároveň, vyhlasuje, že konečný užívateľ výhod subdodávateľa/subdodávateľov, zapísaný v registri partnerov verejného sektora nie je verejný funkcionár, definovaný v §11, ods.1, písm. c), body 1-13 zák. č. 343/2015 Z. z.. 


V .............................. dňa ....................

Obchodné meno Dodávateľa: .............................................................

Meno, podpis a pečiatka štatutárneho orgánu Dodávateľa: .....................................................

___________________
Poznámka: V prípade, že Dodávateľ nevyužije subdodávateľov uvedie v stĺpci Objem predpokladaných subdodávok v EUR bez DPH/% Spolu  „0“
2

